
REPUBLIKA HRVATSKA
SISAČKO-MOSLAVAČKA ŽUPANIJA
OPĆINA JASENOVAC 
Povjerenstvo za provedbu natječaja

KLASA: 112-01/26-01/02
URBROJ: 2176-11-03-26-03
Jasenovac, 09. rujna 2026.

Povjerenstvo za provedbu natječaja, temeljem odredbe članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18, 112/19 i 17/25) objavljuje

OBAVIJEST I UPUTE KANDIDATIMA
UZ JAVNI NATJEČAJ
 za prijam u službu Jedinstvenog upravnog odjela Općine Jasenovac – 1 izvršitelj/ica na neodređeno vrijeme s punim radnim vremenom


1. OPIS POSLOVA STRUČNOG SURADNIKA ZA DRUŠTVENE DJELATNOSTI, ADMINISTRATIVNE POSLOVE I PROJEKTE JEDINSTVENOG UPRAVNOG ODJELA OPĆINE JASENOVAC

Stručni suradnik za društvene djelatnosti, administrativne poslove i projekte Jedinstvenog upravnog odjela obavlja sljedeće poslove:
- Vodi upravni postupak odobravanja roditeljske novčane potpore za novorođeno dijete do podnošenja rješenja i dodjele pomoći u naravi, vodi evidenciju korisnika te priprema izvješća nadležnim tijelima
- Vodi upravni postupak odobravanja socijalne pomoći do donošenja rješenja, unosi podatke u obrazac rješenja, vodi evidenciju korisnika socijalne skrbi i priprema izvješća nadležnim tijelima
- Priprema obračune socijalnih naknada, stipendija i naknada za novorođeno dijete u programskoj aplikaciji evidencije socijalne skrbi, izdaje potvrde i jednostavnije dopise za upravni odjel
- Obavlja stručne poslove u vezi  pripreme dokumentacije za prijave i obavlja poslove vezane za natječaje za dobivanje sredstava od resornih ministarstava i fondovima Europske unije
- Obavlja poslove administratora sustava e-uredskog poslovanja, zadužena je za evidencije u uredskom poslovanju, izdaje potrebne izvještaje o uredskom poslovanju, pruža pomoć službenicima u radu u sustavu e-uredskog poslovanja, sudjeluje u izradi općih i drugih akata i prati zakonske propise iz područja uredskog poslovanja
- Sudjeluje na sjednicama Općinskog vijeća, vodi zapisnik na sjednicama te pomaže u poslovima tehničke pripreme i slanja materijala za sjednice Općinskog vijeća
- Sudjeluje u postupcima dodjele učeničkih i studentskih stipendija te provođenja postupka financiranja udruga i drugih organizacija civilnog društva
- Sudjeluje u pripremi službenih protokola, manifestacija, konferencija, komemoracija, sjednica i sastanaka u organizaciji Općine Jasenovac – priprema pozivnice, ažurira popise uzvanika i adresare te obavlja druge administrativne poslove za te događaje
- Obavlja i druge poslove po nalogu pročelnika Jedinstvenog upravnog odjela
- Prati propise od značaja za poslove radnog mjesta

2. PODACI O PLAĆI

Plaću čini umnožak koeficijenata složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova radnog mjesta stručni suradnik za društvene djelatnosti, administrativne poslove i projekte propisan je Odlukom o koeficijentima za obračun plaća službenika i namještenika zaposlenih u Jedinstvenom upravnom odjelu Općine Jasenovac („Službeni vjesnik“, broj 71/26) i iznosi 2,15.
Osnovica za obračun plaće određena je Odlukom o utvrđivanju osnovice za obračun plaće službenika i namještenika („Službeni vjesnik“, broj 7/24) i iznosi 902,08 eura bruto.


3. PRETHODNA PROVJERA ZNANJA I SPOSOBNOSTI

Osobe koje nisu podnijele pravodobnu i urednu prijavu ili ne ispunjavaju formalne uvjete javnog natječaja, ne smatraju se kandidatom prijavljenim na javni natječaj. Njima će biti dostavljena obavijest u kojoj se navode razlozi zbog kojih se ne smatraju kandidatima prijavljenima na javni natječaj, a protiv ove obavijesti ne može se podnijeti pravni lijek. Ako kandidat ne pristupi testiranju smatra se da je povukao prijavu na natječaj. 

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete javnog natječaja provest će se testiranje iz područja poznavanja zakonskih propisa i intervju.

Na provjeri znanja kandidatima se dodjeljuje broj bodova od 1 do 10. Smatra se da su kandidati uspješno položili pisanu provjeru znanja ako su ostvarili najmanje 50% točnih odgovora i s njima će se provesti intervju na kojem također mogu ostvariti od 1 do 10 bodova.

Provjera poznavanja zakona iz unaprijed navedenih područja provodi se pitanjima iz različitih zakonskih propisa.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u Općini Jasenovac. Rezultati intervjua boduju se na isti način kao i testiranje zakonskih propisa.

Nakon prethodno provedene provjere znanja i sposobnosti kandidata Povjerenstvo za provedbu natječaja utvrđuje rang-listu kandidata prema ukupnom broju ostvarenih bodova.







4. PRAVILA TESTIRANJA

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. Po utvrđivanju identiteta i svojstva kandidata, kandidatima će biti podijeljeni testovi s pitanjima.

Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama;
- koristiti mobitel ili druga komunikacijska sredstva
- napuštati prostoriju u kojoj se provjera odvija
- razgovarati s ostalim kandidatima niti na bilo koji drugi način remetiti koncentraciju kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.


5. MJESTO I VRIJEME ODRŽAVANJA TESTIRANJA

Na web stranici www.opcina-jasenovac.hr, najmanje pet dana prije održavanja provjere, bit će objavljeno vrijeme i mjesto održavanja prethodne provjere znanja i sposobnosti kandidata, a kandidati koji udovoljavaju formalne uvjete biti će obaviješteni i putem e-maila koji su dostavili u prijavi na natječaj.


6. PRAVNI I DRUGI IZVORI ZA PRIPREMANJE KANDIDATA ZA TESTIRANJE

Ustav Republike Hrvatske  („Narodne novine 56/90,135/97, 8/98, 113/00, 124/00, 28/01, 41/01, 55/01,76/10, 85/10, 5/14 - pročišćeni tekst)
Zakon o lokalnoj i područnoj (regionalnoj) samoupravi (,Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
Zakon o službenicima i namještenicima u lokalnoj i područnoj (regionalnoj) samoupravi (,,Narodne novine“, broj 86/08, 61/11, 04/18, 112/19 i 17/25)
Uredba o uredskom poslovanju (Narodne novine br. 75/21)
Statut Općine Jasenovac (Službeni vjesnik 17/21 i 99/24)
Zakon o općem upravnom postupku (“Narodne novine” br. 47/09, 110/21)

